มีตุ่มเนื้องอกออกมาตรงบริเวณรอยต่อของหัวและโคลนอวัยวะเพศคือเป็นอะไรไหมรักษายังไงห่ยเองได้ไหม
สวัสดีค่ะ ตุ่มที่บริเวณอวัยวะเพศชายมีสาเหตุได้จาก1.เริมที่อวัยวะเพศ - มาด้วยตุ่มน้ำ อาจจะเป็นๆหายๆมาแล้วหลายครั้ง เวลาตุ่มน้ำแตกออกจะมีอาการแสบ เป็นโรคติดต่อทางเพศสัมพันธ์หรือการสัมผัส2.หูดเช่นหูดหงอนไก่ หูดข้าวสุก - จะมีลักษณะจำเพาะ เป็นโรคติดต่อทางเพศสัมพันธ์หรือการสัมผัสเช่นกัน3.รูขุมขนอักเสบ - จะเจ็บได้เล็กน้อย ถ้าเป็นใหญ่มากอาจมีตุ่มหนอง4.ผื่นผิวหนังอักเสบจากการแพ้หรือการสัมผัส -มักมีอาการคันร่วมด้วย และมีประวัติสัมผัสสบู่หรือน้ำหอมแนะนำพบแพทย์เพื่อประเมินลักษณะรอยโรคก่อนค่ะว่าเข้ากับโรคใดมากที่สุด การรักษาจะขึ้นกับว่าเป็นอะไร ส่วนสามารถจะหายไปได้เองไหมก็ขึ้นกับโรคเช่นเดียวกัน เช่นถ้าเป็นผื่นผิวหนังอักเสบ อาจหายได้เอง เมื่อลดปัจจัยกระตุ้นเช่นความร้อน หรือสบู่ที่แพ้การดูแลตัวเองเบื้องต้น ไม่ไปแกะตุ่ม หลีกเลี่ยงการมีเพศสัมพันธ์ไปก่อน ยังไม่ควรเอายาอะไรมาทาเพราะยังไม่ทราบว่าเป็นอะไร รักษาความสะอาดบริเวณอวัยวะเพศด้วยการล้างน้ำเปล่า